钦定古今图书集成/历象汇编/岁功典/第065卷 > 癸辛杂识 > 七月七日咏织女 苏彦
## 钦定古今图书集成/历象汇编/岁功典/第065卷 > 癸辛杂识 > 七月七日咏织女 苏彦

火流凉风至，少昊协素藏。织女思北沚，牵牛叹《南阳》。
时来嘉庆集，整驾巾玉箱。琼珮垂藻蕤，雾裾结云裳。
金翠耀华辎，軿辕散流芳。释辔紫微庭，解衿碧琳堂。
欢䜩未及究，晨晖照扶桑。仙童唱清道，盘螭起腾骧。
怅怅一宵促，迟迟别日长。